La Confederació Hidrogràfica del Xúquer (CHX) i el Grup d’Emergències del Camp de Morvedre aborden la millora del Palància
11 de març 2025

![](/media/vemmfgne/img_2555.jpg?width=850&height=637.5)Els representants del Grup de Treball d'Emergències del Camp de Morvedre, Moreno i Durán, reunits amb la CHX

El Grup de Treball d’Emergències del Camp de Morvedre s’ha reunit hui amb la Confederació Hidrogràfica del Xúquer (CHX) per abordar l’estat del riu Palància i les possibles actuacions a realitzar per a millorar la protecció de la comarca davant inundacions.

L’alcalde de Sagunt, Darío Moreno, i la presidenta de la Mancomunitat de Les Valls, Consol Durán, en representació del Grup de Treball d’Emergències, han mantingut un encontre amb el president de CHX, Miguel Polo. En la reunió, entre altres qüestions, s’han detallat els treballs que, des de CHX, s’han realitzat en la conca del Palància.

En concret, s’ha fet menció a diverses intervencions de restauració fluvial del riu Palància, que han incrementat la seua capacitat d’absorbir aigua i evitaran desbordaments al seu pas pel Camp de Morvedre. Concretament, els treballs, al llarg de 268.000 m2, a la província de Castelló, han servit per a eliminar la presència d’espècies exòtiques invasores i recuperar la vegetació autòctona de la ribera.

Així mateix, la CHX i el Consell Superior d'Investigacions Científiques (CSIC) també están estudiant l’afecció de la presa d’Algar sobre la massa d’aigua subterrània entre Sogorb i Quart de les Valls per a conéixer millor la relació del embassament amb els aqüífers i particularment sobre la Font de Quart de les Valls.

**Millora del Palància al pas per Sagunt**

D’altra banda, la CHX ha informat als edils de la pertinència de les actuacions portades a terme al Palància al seu pas per Sagunt que, segons els estudis tècnics, han millorat l’estat del llit del riu, eliminant espècies invasores i construccions indegudes. Amb tot, segons l’organisme, es produïx una recuperació ambiental significativa i es millora la resiliència del municipi davant possibles inundacions.

![](/media/xqhhht54/img_2559.jpg?width=850&height=637.5)Els representants del Grup de Treball d'Emergències del Camp de Morvedre, Moreno i Durán, reunits amb la CHX

**Estudi del barranc de Faura i futur Parc Fluvial al Delta del Palància**

A més, l’encontre ha servit per a posar damunt la taula la necessitat d’estudiar i fer seguiment del barranc situat entre els municipis de Faura i Benifairó de les Valls, que la CHX s’ha compromés a incloure en el Pla de gestió del risc d’inundacions.

Per últim, des de l’organisme, depenent del Ministeri per a la Transició Ecològica i Repte Demogràfic, també s’ha plantejat la possibilitat d’estudiar actuacions en la Senda Blava, dirigides a donar lloc a un possible Parc Fluvial. Així mateix, la CHX analitzarà possibles intervencions per a rebaixar l’altitud del triangle central del Delta del Palància, eludint així, que desaigüe cap als braços de la desembocadura, a través dels municipis de Sagunt i Canet.

*   [](http://www.facebook.com/sharer.php?u=https://aytosagunto.es/va/actualitat/la-confederacio-hidrografica-del-xuquer-chx-i-el-grup-d-emergencies-del-camp-de-morvedre-aborden-la-millora-del-palancia/ "Facebook")
*   [](http://twitter.com/share?url=https://aytosagunto.es/va/actualitat/la-confederacio-hidrografica-del-xuquer-chx-i-el-grup-d-emergencies-del-camp-de-morvedre-aborden-la-millora-del-palancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-confederacio-hidrografica-del-xuquer-chx-i-el-grup-d-emergencies-del-camp-de-morvedre-aborden-la-millora-del-palancia/ "Linked In")
*   [](mailto:?body=https://aytosagunto.es/va/actualitat/la-confederacio-hidrografica-del-xuquer-chx-i-el-grup-d-emergencies-del-camp-de-morvedre-aborden-la-millora-del-palancia/)